โดยปกติแล้วประจำเดือนจะมาทุกวันที่1 มาตรงตลอดค่ะ มีเดือนนี้วันนี้ยังไม่มาเลยค่ะ แต่มีอาการหน่วงท้องน้อย เจ็บเต้านม อ่อนเพลีย ปวดหลัง คลื่นไส้ แบบนี้มีโอกาสจะมีน้องไหมคะ? แล้วประจำเดือนต้องเลื่อนประมาณกี่วันคะ ถึงจะถือว่าผิดปกติขอบค่ะคุณ
สวัสดีค่ะ หากประจำเดือนเลยกำหนดมา 2 วันแล้ว และที่ผ่านมาได้มีเพศสัมพันธ์ ก็ควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งก็ควรรอประจำเดือนต่อไปก่อน ประจำเดือนก็น่าจะมาในที่สุดค่ะ แต่จะเลื่อนไปกี่วันนั้น ไม่สามารถบอกได้ค่ะ ทั้งนี้ อาการหน่วงท้องน้อย เจ็บเต้านม อ่อนเพลีย ปวดหลัง คลื่นไส้ อาจเป็นอาการก่อนการมีประจำเดือนมาได้ หรือเกิดจากการมีความเครียดก็ได้ค่ะ